Jalan Besarin metroasema

Jalan Besar on Singaporen Mass Rapid Transit -metrojärjestelmän Downtown Linen asema Jalan Besar -tien varrella Singaporen keskusta-alueella. Se avattiin 21. lokakuuta 2017. Asema sijaitsee kävelymatkan päässä Rochorin ja Bugisin asemista. Maaliskuusta 2018 lähtien matkustajat voivat vaihtaa Jalan Besarin ja Rochorin asemien välillä ilman lisämaksua välttääkseen Downtown Linen lenkin keskusta-alueella. Historia Asema julkistettiin Sungei Road nimisenä 20. elokuuta 2010, kun Downtown Linen kolmas vaihe Chinatownista Expoon julkistettiin. Linjan odotettiin valmistuvan vuonna 2017. Asema sai nykyisen nimensä julkisen äänestyksen jälkeen elokuussa 2011. Sopimus 935 Sungei Roadin aseman ja siihen liittyvien tunnelien rakentamisesta myönnettiin Leighton Offshore Pte Ltd:n ja John Holland Pty Ltd:n yhteisyritykselle toukokuussa 2011. Rakennustyöt aloitettiin saman vuoden kesäkuussa. Jalan Besarin, Bendemeerin ja Geylang Bahrun asemien väliset 2,25 kilometrin pituiset kaksoistunnelit louhittiin vanhojen sodanaikaisten liiketalojen alle Jalan Besar Roadin varrella, mikä vaati tarkkaa ja huolellista valvontaa tunnelinrakennustöiden aikana sen alla. Tunnelit rakennettiin teräskuituvahvistetusta betonista tehdyistä segmenteistä, jotka olivat Kaakkois-Aasiassa ensimmäiset, mikä parantaa tunnelien pitkäaikaista kestävyyttä. Asema avattiin 21. lokakuuta 2017. Lähteet Aiheesta muualla Kuvia tai muita tiedostoja aiheesta Jalan Besarin metroasema Wikimedia Commonsissa